ཉུང་མའི་ཁའ་ཚོས་ལ་འབྲོག་ཕྱོགས་སུ་ཁའ་ཚེ་ཟེར།དོན་ལ་དང་པོ་ཉུང་མ་ཁམ་ཚད་མ་ཞེས་པའི་སྒྲ་དེ་ཁ་ཚེ་ཞེས་འགྱུར་སོང་བ་ཞིག་ཡིན་ཟེར་བ་དང་ཡང་ལ་ལས་སླ་ངའི་ནང་དུ་ཁའ་ཤིང་གི་ལྕུག་ཕྲན་གྱིས་ཆོད་བྱས་པས་དེ་ཐོག་ཏུ་ཉུང་མ་སྐམ་པོ་བཙོས་ལ་ཁའ་ཚོས་ཤེས་བཏགས་པ་རེད་ཀྱང་ཟེར།རོང་ཕྱོགས་འགའ་རེས་ཉ་ཀོ་ཡང་ཟེར།ཉུང་མའི་ཁམ་ཚད་ནི་བོད་དམངས་ཁྲོད་ཀྱི་གནའ་སྔ་མོའི་མངར་ཆའི་ཞོར་ཟས་ཤིག་ཡིན་པ་དང་བོད་ལ་གནའ་ནས་བཟུང་ད་བར་དུ་འདི་བཟའ་བའི་སྲོལ་ཡོད་ལ་བཟའ་ལུགས་ནི་ཉུང་མའི་ཁམ་ཚད་སྐམ་པོ་རྡོག་གཅིག་ཁ་ནང་དུ་བཟུང་ལ་དལ་མོའི་ངང་མཆིལ་མས་རློན་པ་བྱས་ནས་དམུར་ཞིང་བཟའ།ཉུང་མའི་ཁམ་ཚད་འདི་ལ་རོ་དང་བྲོ་བ་ཁྱད་མཚར་ཅན་ཞིག་ཡོད་པས་ལོ་ལོན་དང་བྱིས་པ་རྣམས་བཟའ་བར་ཧ་ཅང་དགའ་པོ་ཡོད་པ་རེད།འདིས་ད་ལྟའི་ཤོག་སྦྲང་སོགས་མངར་ཆའི་རིགས་ཀྱི་ཚབ་བྱས་ཡོད་པར་མ་ཟད་ཉུང་མའི་ནང་དུ་མིའི་ལུས་ཁམས་ལ་མཁོ་བའི་རྒྱུ་ཆ་མང་པོ་ཡོད་པས་ལུས་ཟུངས་གསོ་བ་སོགས་ལ་ཕན་པ་ཆེན་པོ་ཡོད་པ་ནི་ཚན་རིག་པ་དང་འཚོ་བཅུད་རིག་པ་སྨྲ་བ་རྣམས་ཀྱི་ར་སྤྲོད་གནང་གི་ཡོད་པ་ལྟར་རེད།སྔར་རོང་ཕྱོགས་ནས་འབོར་ཆེན་བཟོས་ནས་འབྲོག་ཕྱོགས་སུ་ཆུར་བ་དང་ར་ལུག་གི་ལྤགས་པར་བརྗེ་ནས་ཚོང་བྱེད་པ་རེད།